als_Latn dik_Latn sag_Latn
Trajneri i Tiranës, Gugash Magani, beson se skuadra e tij do të qëndrojë në garë për trofeun më të rëndësishëm deri në fund të sezonit. Në prag të ndeshjes kundër kryesuesve të Kukësit, tekniku bardheblu e pranon se dy humbjet e fundit e kanë rritur presionin në kampin e skuadrës së tij. Dreka e organizuar nga presidenti Refik Halili me stafin dhe lojtarët është një tjetër pikë ku u ndal trajneri peqinas, i cili vlerëson drejtuesin më të lartë të klubit për profesionalizmin e treguar.
“Nëse nuk do të kisha besim te titulli kampion nuk do të isha këtu duke dhënë intervistë. Presioni në këto momente është shumë i madh sepse vijmë pas dy humbjeve dhe duhet patjetër të marrim një rezultat pozitiv ndaj Kukësit.
Nuk kemi pasur asnjëherë presion nga presidenti Halili. Ai është treguar profesionist me ne dhe ka qenë gjatë gjithë kohës i qetë”, tha Magani.
als_Latn als_Latn als_Latn